**Zapisnik seje UO SZPHO, 04. 01.2017, seminar na H1, Onkološki inštitut Ljubljana, ob 16. uri.**

Sestanka so se udeležili: Maja Ebert Moltara ( MEM), Mateja Lopuh (ML), Andrej Žist ( AŽ) in zapisničarka (DŽ).

Zaradi nemotenega poteka nadaljnjega dela smo sestanek nadaljevali kljub nesklepčnosti. Govorili smo o naslednjih aktualnih temah:

1. K zapisniku prve seje je ML povedala, da je potrebno za veljavnost včlanjenja v SZPHO samo preko elektronske prijavnice, v statut SZPHO to zapisati. Zato bo poskrbela MEM , kot tudi za vnos spremembe imena združenja v statut.
2. 19.1. ob 17.30. uri bo v predavalnici stavbe C, Onkološkega inšt. potekala letna Skupščina SZPHO 2016. Na njo je povabljena dr. Maja RUS Makovec s predavanjem Kako biti srečen v medicini. Na njej bi tudi odločali o dodatnih članih UO oz. njihovi zamenjavi, ker se je v zadnjem letu večkrat zgodilo, da seje zaradi odsotnosti članov niso bile sklepčne. Kot novega člana je ML predlagala Eriko Zelko.
3. Dodatna znanja v Mariboru so pripravljena. Vsi predavatelji razen predavatelja za pravo so potrjeni. AŽ pove, da je poskrbljeno za prostor ( predavalnica Oddelka za onkologijo, UKC Maribor ) ter prehrano udeležencev. Prijavljenih je 34. Na sestanku smo sprejeli odločitev, da se sprejme vse poslane prijave. Obravnavali smo 2 prošnji za znižano kotizacijo, ki pa sta zbrali prenizko število točk za dodelitev. DŽ bo prijavljeni o tem obvestila. Po 12. 01. bo DŽ posredovala seznam prijavljenih blagajniku za izstavitev računov.
4. Aktualne teme: Različni obrazi bolečine v paliativni oskrbi bodo potekale 8.3. MEM pove, da je prostor zagotovljen v predavalnici stavbe C, Onkološkega inšt. ML bo poslala program MEM, da se lahko objavi na spletni strani. Kot predavatelji bodo sodelovali: dr. Slavica Lahajnar, dr. Mateja Lopuh. V prihajajočih dnevih se bo glede sodelovanja kontaktiralo tudi dr. Tjašo Šubic.
5. 9.1. bo na OI potekal izpit iz dodatnih znanj Korak za korakom. Na izpit je prijavljenih 15 udeležencev. Izpit bo pisni, različen za zdravnike ter ostale profile. ML pove, da morajo udeleženci predložiti še pisno: izpitni primer, delovni zvezek vaj računanja odmerkov analgetikov ter dve domači branji. Kot možna zamenjava za zadnje je esej o duhovni oskrbi.
6. V letu 2017 bo SZPHO organiziral 2. Slovenski kongres paliativne oskrbe. Prisotni se strinjajo, da poskušamo čim prej rezervirati ustrezne prostore. MEM bo ponovno kontaktirala Domus medica in se pozanimala glede prostih terminov in cene najema. Na naslednji seji UO predvidimo dokončno pripravo programa kongresa.

Sestanek je bil končan ob 17.30. uri.